Rikunarita-ORG/Wikinium huggingface dataset:
# সুমতি মুটাটকার
সংক্ষিপ্ত ইউআরএল

| সুমতি মুটাটকার |
| --- |
|  |
| প্রাথমিক তথ্য |
| জন্মনাম | সুমতি আম্বেরদেকার |
| জন্ম | (১৯১৬-০৯-১০)১০ সেপ্টেম্বর ১৯১৬ বালাঘাট, মধ্যপ্রদেশ |
| মৃত্যু | ২৮ ফেব্রুয়ারি ২০০৭(2007-02-28) (বয়স ৯০) কোলকাতা |
| ধরন | হিন্দুস্থানী কন্ঠ সঙ্গীত |
| পেশা | কণ্ঠশিল্পী, সঙ্গীত্তত্ববিদ |

**সুমতি মুটাটকার** (১০ই সেপ্টেম্বর ১৯১৬ - ২৮শে ফেব্রুয়ারি ২০০৭) ছিলেন একজন ভারতীয় শাস্ত্রীয় সঙ্গীতের হিন্দুস্তানী আগ্রা ঘরানার সঙ্গীতজ্ঞ, কণ্ঠশিল্পী এবং সঙ্গীতবিদ। তিনি দিল্লি বিশ্ববিদ্যালয়ের সঙ্গীত বিভাগের অধ্যাপক. এবং আকাশবাণীর সঙ্গীত বিভাগের প্রধান রূপেও দীর্ঘদিন কাজ করেছেন।

আজীবন কৃতিত্বের জন্য তিনি ভারতের জাতীয় সংগীত, নৃত্য ও নাটকের সংস্থা সংগীত নাটক আকাদেমির সর্বোচ্চ পুরস্কার সঙ্গীত নাটক অকাদেমি ফেলোশিপ অর্জন করেন ১৯৭৯ সালে।২০০১-২০০২ সালে তিনি মধ্যপ্রদেশ সরকার দ্বারা কালিদাস সম্মানও পেয়েছিলেন। ১৯৯৯ সালে ভারত সরকার দ্বারা ভারতের চতুর্থ সর্ব্বোচ্চ অসামরিক পুরস্কার পদ্মশ্রী পুরস্কারে ভূষিত হন তিনি ।

## প্রাথমিক জীবন ও প্রশিক্ষণ

সুমতির জন্ম ১৯১৬ সালের ১০ই সেপ্টেম্বর ব্রিটিশ ভারতের সি পি এবং বেরার প্রদেশের বালাঘাট অঞ্চলে এক সঙ্গীতপ্রিয় পরিবারে গজানন আম্বেরদেকার এবং সুন্দরি সুবেদারের কোলে। তাঁর পিতা ছিলেন একজন বিচারপতি। তিনি নাগপুরের শ্রী সাওলা রাম এবং অমরাবতীর পণ্ডিত ওয়ামানবাওয়া জোশীর কাছ থেকে তাঁর প্রাথমিক সংগীত প্রশিক্ষণ নিয়েছিলেন।

নাগপুর বিশ্ববিদ্যালয় থেকে স্নাতক হওয়ার পরে সুমতি লক্ষ্ণৌর ভাতখণ্ডে সঙ্গীত বিদ্যাপীঠে যোগদান করেন। সেখানে পণ্ডিত শ্রীকৃষ্ণ নারায়ণ রতনজঙ্করের তত্ত্বাবধানে 'ভারতীয় সংগীতের সাংস্কৃতিক দিক' শিরোনামে একটি থিসিসের ভিত্তিতে তিনি সঙ্গীতে ডক্টরেট ডিগ্রী অর্জন করেন। পরে তিনি পণ্ডিত রতনজঙ্কর ছাড়াও, গোয়ালিয়র ঘরানার পণ্ডিত রাজাভইয়া পুঞ্চওয়াল, আগ্রা ঘানার উস্তাদ বিলায়ত হুসেন খান, রামপুর ঘরনার ওস্তাদ মোশতাক হুসেন খান এবং পণ্ডিত অনন্ত মনোহর যোশীর অধীনেও প্রশিক্ষণ নিয়েছিলেন। তিনি পণ্ডিত গোবিন্দ রাও বুরহানপুরকরের কাছ থেকে ধ্রুপদ এবং ধামার গান শিখেছিলেন।

## কর্মজীবন

১৯৫৩ সালে তিনি আকাশবাণীতে (এআইআর) সঙ্গীত পরিচালক হিসাবে যোগদান করেন এবং পরবর্তীকালে সঙ্গীতের উপ-প্রধান নির্মাতা হন। পরে, ১৯৬৮ সালে তিনি দিল্লি বিশ্ববিদ্যালয়ের সংগীত ও চারুকলা অনুষদে যোগদান করেন এবং শেষ পর্যন্ত ১৯৮১ সালের সেপ্টেম্বরে অনুষদের ডিন রূপে অবসর গ্রহণ করেন। তাঁর আমলে তিনি সংগীতের ক্ষেত্রে অসংখ্য গবেষণা প্রকল্প তদারকি করেছিলেন, পাশাপাশি এই বিষয়টিতে বেশ কয়েকটি বই প্রকাশ করেছেন।

তিনি ভারত সরকারের সংস্কৃতি বিভাগের সাথেও যুক্ত ছিলেন তাদের সংস্কৃতি প্রকল্পের প্রচারের প্রধান হিসাবে। তিনি সংস্কৃতি সম্পদ ও প্রশিক্ষণ কেন্দ্রের সাম্মানিক সভাপতিরূপেও কাজ করেছেন।

তিনি ২০০৭ সালের ২১শে ফেব্রুয়ারি, কলকাতার একটি বেসরকারী হাসপাতালে ৯১ বছর বয়সে সংক্ষিপ্ত অসুস্থতার পরে মারা যান; মৃত্যুকালে তাঁর এক কন্যা বর্তমান ছিল।

## সম্মাননা ও পুরস্কার

* ১৯৭৯ সালে সঙ্গীত নাটক অকাদেমি ফেলোশিপ
* ১৯৯৯ সালে পদ্মশ্রী পুরস্কার
* ২০০১-০২ সালে মধ্যপ্রদেশ সরকার দ্বারা কালিদাস সম্মান

## রচিত বইয়ের সংস্করণ

* *শ্রীকৃষ্ণ নারায়ণ রত্নজঙ্কর 'সুজন':* এ মেনি স্প্লেন্ডার্ড জিনিয়াস, লোটাস কালেকশন, ২০০১. আইএসবিএন ৮১-৭৪৩৬-১৭৫-৮.
* *গীত নির্ঝরি : সুমতি মুটাটার রচিত বন্দিশোঁ কা স্ংগ্রহ* ( হিন্দি) . কণিষ্ক পাবলিশার্স, ২০০২.
* *আস্পেক্টস*. অফ ইন্ডিয়ান মিউসিক, সংগীত নাটকঅকাদেমি, ২০০৬. আইএসবিএন ৮১-৭৮৭১-০৯৬-X
* *সুমতি সঙ্গীতাভরণম: জেমস অফ ইন্ডিয়ান মিউসিন আন্ড মিসিওলজি ,*আভা কুলশ্রেষ্ঠ, সুমতি মুটাটকার, জগদীশ সহায়. ১৯৯৪, আইএসবিএন ৮১-৮৫২৬৮-৩১-২

## তথ্যসূত্র
# রামানন্দ সাগর
সংক্ষিপ্ত ইউআরএল

| রামানন্দ সাগর |
| --- |
|  |
| জন্ম | চন্দ্রমৌলি চোপড়া (১৯১৭-১২-২৯)২৯ ডিসেম্বর ১৯১৭ লাহোর, পাঞ্জাব, ব্রিটিশ ভারত |
| মৃত্যু | ১২ ডিসেম্বর ২০০৫(2005-12-12) (বয়স ৮৭) মুম্বই, মহারাষ্ট্র, ভারত |
| পেশা | * চলচ্চিত্র নির্মাতা
* সম্পাদক
* নাট্যকার
* কবি
* লেখক
 |
| কর্মজীবন | ১৯৪৯-২০০৫ |
| উল্লেখযোগ্য কর্ম | * রামায়ণ
* কৃষ্ণ
* আঁখেন
* আরজু
* পাইঘাম
* বারসাত
 |
| দাম্পত্য সঙ্গী | লীলাবতী সাগর |
| সন্তান | ৫ |
| পুরস্কার | পদ্মশ্রী (২০০০) |

**চন্দ্রমৌলি চোপড়া** ( रामानन्द सागर; ২৯ ডিসেম্বর ১৯১৭ – ১২ ডিসেম্বর ২০০৫) **রামানন্দ সাগর** নামে অধিক পরিচিত, একজন ভারতীয় চলচ্চিত্র নির্মাতা, সম্পাদক, নাট্যকার, কবি এবং একজন লেখক। তিনি জনপ্রিয় টেলিভিশন অনুষ্ঠান রামায়ণ (১৯৮৭-১৯৮৮) তৈরির জন্য সর্বাধিক পরিচিত। এটি সম্প্রচারের সময়, অনুষ্ঠানটি বিশ্বের সবচেয়ে বেশি দেখা টেলিভিশন ধারাবাহিক হয়ে ওঠে, এটির দর্শক সংখ্যা ছিল ৮২ শতাংশ। ভারতীয় চলচ্চিত্র ও শিল্পে তার অবদানের জন্য ভারত সরকার তাকে ২০০০ সালে পদ্মশ্রী দিয়ে সম্মানিত করে।

## জীবনের প্রথমার্ধ

সাগর লাহোরের কাছে আসাল গুরুতে জন্মগ্রহণ করেন । তাঁর প্রপিতামহ লালা শঙ্কর দাস চোপড়া লাহোর থেকে কাশ্মীরে চলে আসেন। রামানন্দকে তার মাতামহী দত্তক নিয়েছিলেন। যার কোন পুত্র ছিল না, এই সময়ে তার নাম 'চন্দ্রমৌলি চোপড়া' থেকে 'রামানন্দ সাগর' করা হয়। সাগরের জৈবিক মা মারা যাওয়ার পর, তার বাবা পুনরায় বিয়ে করেন এবং তার সাথে আরও সন্তানের জন্ম দেন। যার মধ্যে রয়েছে বিধু বিনোদ চোপড়া, যিনি এইভাবে সাগরের সৎ ভাই। সাগর দিনে একজন পিয়ন, ট্রাক ক্লিনার, সাবান বিক্রেতা, স্বর্ণকার শিক্ষানবিশ ইত্যাদি কাজ করতেন এবং রাতে তার ডিগ্রির জন্য পড়াশোনা করতেন।

তিনি ১৯৪২ সালে পাঞ্জাব বিশ্ববিদ্যালয় থেকে সংস্কৃত এবং ফারসিতে স্বর্ণপদক বিজয়ী ছিলেন। তিনি *দৈনিক মিলাপ* পত্রিকার সম্পাদকও ছিলেন । তিনি "রামানন্দ চোপড়া", "রামানন্দ বেদী" এবং "রামানন্দ কাশ্মীরি" নামে অনেক ছোট গল্প, উপন্যাস, কবিতা, নাটক ইত্যাদি লিখেছেন। ১৯৪২ সালে যখন তিনি যক্ষ্মা রোগে আক্রান্ত হন। তখন তিনি তার লড়াই সম্পর্কে একটি বিষয়ভিত্তিক কলাম "একটি টিবি রোগীর ডায়েরি" লিখেছিলেন। কলামটি লাহোরের *আদব-ই-মাশরিক* পত্রিকায় ধারাবাহিকভাবে প্রকাশিত হয়েছিল ।

## ব্যক্তিগত জীবন

তিনি লীলাবতীর সাথে বিবাহ বন্ধনে আবদ্ধ হয়েছিলেন, যার সাথে তার পাঁচটি সন্তান ছিল। চার পুত্র (আনন্দ সাগর, প্রেম সাগর, মতি সাগর এবং সুভাষ সাগর) এবং একটি কন্যা (সরিতা সাগর)।

## কর্মজীবন

## পুরস্কার

২০০০ সালে, সাগরকে ভারত সরকার পদ্মশ্রী দিয়ে সম্মানিত করেছিল ।

### জিতেছে

* ১৯৬০ - *পাইঘামের* জন্য ফিল্মফেয়ার সেরা সংলাপ পুরস্কার
* ১৯৬৯ - *আঁখেনের* জন্য ফিল্মফেয়ার সেরা পরিচালকের পুরস্কার

### মনোনীত

* ১৯৬৬ - *আরজু-* এর জন্য শ্রেষ্ঠ গল্পের জন্য ফিল্মফেয়ার পুরস্কার
* ১৯৬৬ - *আরজু-* এর জন্য শ্রেষ্ঠ পরিচালকের জন্য ফিল্মফেয়ার পুরস্কার
* ১৯৬৯ - *আঁখেন-* এর জন্য শ্রেষ্ঠ গল্পের জন্য ফিল্মফেয়ার পুরস্কার

## তথ্যসূত্র

## বহিঃসংযোগ

* ইন্টারনেট মুভি ডেটাবেজে রামানন্দ সাগর (ইংরেজি)
# দর্শনা জাভেরী
সংক্ষিপ্ত ইউআরএল

| দর্শনা জাভেরী |
| --- |
| জন্ম | ১৯৪০ (বয়স ৮৫–৮৬) মুম্বাই, ভারত |

 **দর্শনা জাভেরি** (জন্ম ১৯৪০), চার *জাভেরী বোনদের* মধ্যে সর্ব কনিষ্ঠ, যাঁরা ছিলেন শীর্ষস্থানীয় মণিপুরী নৃত্যের প্রচারক। মণিপুরী হলো একটি ভারতীয় ধ্রুপদী নাচের রূপ। তিনি গুরু বিপিন সিংয়ের শিষ্য এবং ১৯৫৮ সালে তাঁর বোনদের সাথে মঞ্চে নৃত্য প্রদর্শন শুরু করেছিলেন। তিনি ১৯৭২ সালে *মণিপুরী নর্তনালয়* প্রতিষ্ঠা করেন, যা ভারতে মণিপুরী নৃত্যকে জনপ্রিয় করে তুলেছে এবং বর্তমানে তাঁর নেতৃত্বে মুম্বাই, কলকাতা এবং ইম্ফলে এর কেন্দ্র রয়েছে।

## প্রাথমিক জীবন এবং প্রশিক্ষণ

জাভেরী এক গুজরাটি পরিবারে জন্মগ্রহণ করেছিলেন এবং মুম্বাইয়ে বেড়ে উঠেছিলেন। ছয় বছর বয়সে, তিনি, তাঁর বড় বোন নয়না এবং রঞ্জনাকে তাঁদের বাড়িতে গুরু বিপিন সিংহের কাছ থেকে মণিপুরী নৃত্য শিখতে দেখেন। শীঘ্রই, তিনিও তাঁর বোন সুবর্ণাকে নিয়ে ওঁদের সাথে নাচ শিখতে শুরু করেছিলেন। পরে তিনি সূত্রধারী ক্ষেত্রিতোম্বী দেবীর কাছে *রসলীলা* নাচ, গুরু মেইতেই তোম্বা সিংয়ের কাছ থেকে *নট পাং* এবং কুমার মাইবি থেকে ঐতিহ্যগত *মাইবি জাগোই* নাচ শিখেছিলেন।

## পেশা

১৯৫০ এর দশকে, *জাভেরী বোনেরা* - নয়না, রঞ্জনা, সুবর্ণা এবং দর্শনা সারা ভারত এবং বিদেশে একসাথে নৃত্য প্রদর্শন করা শুরু করেন। ১৯৫৬ সালে ইম্ফলের রাজকীয় প্রাসাদের ভিতরে গোবিন্দজি মন্দিরে প্রথম কোনো অ-মণিপুরী হিসেবে নৃত্য পরিবেশিত করেছিলেন। অবশেষে, বোনেরা ১৯৭৭ সালে মুম্বাই, কলকাতা এবং ইম্ফলে তাঁদের গুরু কলাবতী দেবীর সাথে *মণিপুরী নর্তনালয়* প্রতিষ্ঠা করেছিলেন এবং এর পর তাঁদের নাম মণিপুরী নৃত্যের সাথে সমার্থক হয়ে ওঠে। কয়েক বছর ধরে, দর্শনা নৃত্যের বিষয়ে বেশ কয়েকটি বই এবং নিবন্ধ প্রকাশ করেছেন এবং তাঁর গুরুর জীবদ্দশায় তাঁর গুরুকে শিক্ষকতা ও গবেষণায় সহায়তা করেছিলেন। এর পাশাপাশি, নিজে দায়িত্ব নেওয়ার আগে পর্যন্ত, তিনি নৃত্য পরিচালনাতেও তাঁকে সহায়তা করেছিলেন।

২০০৮ সালে প্রখ্যাত নৃত্য সমালোচক সুনীল কোঠারি একটি নিবন্ধে উল্লেখ করেন, তাঁরা (জাভেরী বোনেরা) "শহরে মণিপুরী নৃত্যের মন্দিরের ঐতিহ্য আনার জন্য দায়ী"। নিবন্ধটিতে আরও উল্লেখ করা হয় যে, নয়না দুই দশক আগে মারা গিয়েছেন এবং সুবর্ণা সুস্থ নন। রঞ্জনা ও দর্শনা তাঁদের দল নিয়ে নৃত্য পরিবেশন অব্যাহত রেখেছেন এবং মণিপুরী নৃত্য শেখানো চালিয়ে যাচ্ছেন।

## পুরস্কার ও সম্মাননা

দর্শনা জাভেরী ১৯৯৬ সালে ভারতের নৃত্য, সঙ্গীত ও নাটকের জাতীয় আকাদেমি, সঙ্গীত নাটক একাডেমী কর্তৃক সঙ্গীত নাটক আকাদেমি পুরস্কার পেয়েছেন। ২০০২ সালে তিনি পদ্মশ্রী পুরস্কারে সম্মানিত হয়েছেন। তিনি ২০১৮ সালে কালিদাস সম্মান পেয়েছেন।

## মন্তব্য

## তথ্যসূত্র

* Singha, Rina; Reginald Massey (১৯৬৭)। *Indian dances: their history and growth*। Braziller।
* Doshi, Saryu (১৯৮৯)। *Dances of Manipur: the classical tradition*। Marg Publications। আইএসবিএন ৮১-৮৫০২৬-০৯-২।

## বহিঃসংযোগ

* দর্শনা জাভেরীর ব্যক্তিগত ওয়েবসাইট  ওয়েব্যাক মেশিনে আর্কাইভকৃত ২৯ ফেব্রুয়ারি ২০২০ তারিখে
* *স্পিক ম্যাকায়* পদ্মশ্রী দর্শনা *ঝভেরি*
* দর্শনা ঝভেরি ও তার দল
# সরোজা বৈদ্যনাথন

| সরোজা বৈদ্যনাথন |
| --- |
| প্রতিভা দেবীসিংহ পাতিল ভরতনাট্যমের অবদানের জন্য সরোজা বৈদ্যনাথনকে সংগীত নাটক অকাদেমি পুরস্কার -২০১৮ উপস্থাপন করছেন |
| জন্ম | সরোজা ধর্মরাজন  (1937-09-19) ১৯ সেপ্টেম্বর ১৯৩৭ |
| জাতীয়তা | ভারতীয় |
| পেশা | নৃত্য পরিচালক |

**সরোজা বৈদ্যনাথন** (জন্ম: ১৯শে সেপ্টেম্বর ১৯৩৭) একজন নৃত্য পরিচালক, গুরু এবং উল্লেখযোগ্য ভরতনাট্যম নৃত্যবিদ। ভারত সরকার তাঁকে ২০০২ সালে পদ্মশ্রী এবং ২০১৩ সালে পদ্মভূষণ পুরস্কারে ভূষিত করেছিল।

## প্রাথমিক জীবন এবং শিক্ষা

সরোজা ১৯৩৭ সালে কর্ণাটকের বেলারিতে জন্মগ্রহণ করেছিলেন। তিনি ভরতনাট্যমে তার প্রাথমিক প্রশিক্ষণ পেয়েছিলেন চেন্নাইয়ের সরস্বতী গণ নিলায়মের কাছে এবং পরে থানজাভুরের গুরু কাট্টুমান্নার মুথুকুমারান পিল্লাইয়ের কাছে। তিনি মাদ্রাজ বিশ্ববিদ্যালয়ের অধ্যাপক পণ্ডিত সাম্বামূর্তির অধীনে কর্ণাটকী সংগীতেও প্রশিক্ষণ নিয়েছিলেন এবং খাইরাগড়ের ইন্দিরা কলা সংগীত বিশ্ববিদ্যালয় থেকে নৃত্যে ডি.লিট করেছেন।

## ভরতনাট্যম নৃত্য জীবন

সরোজা বিবাহের পরে বিরূপ প্রতিক্রিয়ার জন্য নাচ ছেড়ে দিয়েছিলেন। কারণ তার শ্বশুরবাড়ী ছিল রক্ষণশীল। এর পরিবর্তে তিনি বাড়ীতে শিশুদের নাচ শেখানো শুরু করেছিলেন। ১৯৭২ সালে তার স্বামী দিল্লিতে স্থানান্তরিত হওয়ার পরে, তিনি ১৯৭৮ সালে সেখানে গণেশ নাট্যালয় প্রতিষ্ঠা করেন। তিনি শুভাকাঙ্ক্ষী এবং স্পনসরদের কাছ থেকে আর্থিক সমর্থন পেয়েছিলেন এবং এর পরে ১৯৮৮ সালে নাট্যালয়ের ভবনটি কুতুব ইনস্টিটিউশনাল অঞ্চলে উঠে আসে। নাচের পাশাপাশি, শিক্ষার্থীদের ভরতনাট্যমকে সামগ্রিকভাবে বোঝাবার জন্য গণেশ নাট্যালয়ে তামিল, হিন্দি এবং কর্ণাটকী কন্ঠ সংগীতও শেখানো হয়।

সরোজা একজন প্রখ্যাত নৃত্য পরিকল্পক এবং তার কৃতিত্বে আছে দশটি পূর্ণ দৈর্ঘ্যের ব্যালে এবং প্রায় দুই হাজার পৃথক ভারতনাট্যম নৃত্য ভঙ্গিমা। ২০০২ সালে প্রধানমন্ত্রী অটল বিহারী বাজপেয়ীর আসিয়ান শিখর সম্মেলনের সফরসঙ্গী হিসাবে তিনি দক্ষিণ-পূর্ব এশিয়ায় একটি সাংস্কৃতিক সফর করেছিলেন। কবি সুব্রমণ্যা ভারতীর গান ও কবিতাগুলির ওপর তিনি একটি প্রতিবেদন প্রকাশ করেছিলেন এবং তার কয়েকটি রচনা দিয়ে তিনি নৃত্যও প্রস্তুত করেছিলেন।

## বই

সরোজা বৈদ্যনাথন ভারতনাট্যম ও কর্ণাটকী সংগীতের উপর অনেক বই লিখেছেন, তার মধ্যে আছে *দ্য ক্লাসিকাল ডান্স অফ ইন্ডিয়া*, *ভরতনাট্যম - অ্যান ইন-ডেপথড স্টাডি*, *কর্ণাটক সংগীতম*, এবং *দ্য সায়েন্স অব ভরতনাট্যম* । |

## পরিবার

সরোজার বাবা-মা দুজনেই লেখক ছিলেন এবং তার মা কনকম ধর্মরাজন তামিল ভাষার গোয়েন্দা কথাসাহিত্যিক ছিলেন। সরোজা বিহার ক্যাডারের আইএএস অফিসার বৈদ্যনাথনকে বিয়ে করেছেন। এই দম্পতির একটি পুত্র, কামেশ এবং তাঁদের পুত্রবধূ রমা বৈদ্যনাথন আন্তর্জাতিকভাবে প্রসিদ্ধ ভরতনাট্যম শিল্পী।

## পুরস্কার এবং সম্মান

সরোজাকে ২০০২ সালে পদ্মশ্রী এবং ২০১৩ সালে পদ্মভূষণে ভূষিত করেছিল ভারত সরকার। তিনি দিল্লি সরকারের সাহিত্য কলা পরিষদ সম্মান, তামিলনাড়ু ইয়াল ইসাই নাটক মনরম এবং সংগীত নাটক আকাদেমি পুরস্কার দ্বারা প্রদত্ত কালাইমামণি উপাধি ও পেয়েছেন। ২০০৬ সালে তাঁকে 'ভারত কলাই সুদর' উপাধি দেওয়া হয়েছিল।

## তথ্যসূত্র

## বহিঃসংযোগ
# হেমি বাওয়া
সংক্ষিপ্ত ইউআরএল

| হেমি বাওয়া |
| --- |
| জন্ম | ১৯৪৮ দিল্লি, ভারত |
| পেশা | চিত্রশিল্পী ভাস্কর |
| পরিচিতির কারণ | আধুনিক শিল্পকলা |
| দাম্পত্য সঙ্গী | ইন্দ্রজিৎ সিং বাওয়া |
| পুরস্কার | পদ্মশ্রী |
| ওয়েবসাইট | Website |

**হেমি বাওয়া** হলেন একজন ভারতীয় চিত্রশিল্পী এবং ভাস্কর। তাঁর কাজের মাধ্যমের বিস্তৃত পরিসরের মধ্যে রয়েছে অ্যাক্রিলিক ও কাঁচের ওপর চিত্রাঙ্কন এবং ঢালাই কাঁচ, ফাইবার গ্লাস এবং তামা-চালিত কাঁচের তৈরি ভাস্কর্য। তিনি বাস্তবিক এবং ধারণাগত সাম্রাজ্যের মধ্যে সম্পর্কের বিষয়টি পদার্থ, রূপ এবং মর্ম দিয়ে অন্বেষণ করেন। বাওয়া বিশ্বাস করেন যে এই শৈল্পিক প্রক্রিয়া দর্শকদের তাঁর কাজের একাধিক ব্যাখ্যা ভাবতে সহায়তা করে।

বাওয়া ১৯৪৮ সালে দিল্লিতে জন্মগ্রহণ করেন, ১৯৬২ সালে যখন তিনি চিত্রকর্ম শুরু করেছিলেন তখন কোনও আনুষ্ঠানিক প্রশিক্ষণ তাঁর ছিলনা।

## শিক্ষা ও কর্মজীবন

বাওয়া ত্রিবেণী কলা সঙ্গমে চারুকলা নিয়ে পড়াশোনা করেছিলেন, তার পরে তিনি ঢালাই কাচের শিল্প শিখতে লন্ডনের সেন্ট মার্টিন কলেজে যান। পরে, তিনি স্ক্যান্ডিনেভিয়ার কাচ তৈরির কৌশলগুলি অধ্যয়ন করেছিলেন। এরপর তিনি সেই মাধ্যমটিতে এবং তাছাড়াও ধাতু, কাঠ এবং অ্যাক্রিলিকের সংমিশ্রণে কাজ শুরু করেছিলেন। ১৯৯৬ সালে, কোকা-কোলা তাঁকে একটি ভাস্কর্যের কাজে নিযুক্ত করেছিল, আটলান্টায় ১৯৯৬ গ্রীষ্মকালীন অলিম্পিকের সময় প্রদর্শন করার জন্য। সেই আট ফুট উঁচু কাজটি এখন নগরীর কোকাকোলা যাদুঘরে প্রদর্শিত হয়। দিল্লিতে *গ্লাস ডাইমেনশন* প্রদর্শনী এবং *ভারত আর্ট ফেয়ার ২০১২* সহ তিনি ভারত এবং বিদেশে একক এবং দলগত প্রদর্শনী করেছেন।

শিল্পকলায় তাঁর অবদানের জন্য ২০০৯ সালে ভারত সরকার তাঁকে চতুর্থ সর্বোচ্চ বেসামরিক সম্মান পদ্মশ্রী প্রদান করেছিল। ২০১০ সালে প্রকাশিত অলকা পান্ডের একটি বই *হেমি বাওয়া* তে তাঁর জীবনী ও রচনাগুলি নথিভুক্ত করা হয়েছে। তিনি এক শিল্পপতি ইন্দ্রজিৎ সিং বাওয়াকে বিবাহ করেছেন এবং এই দম্পতি দিল্লিতে হেইলি রোডে থাকেন।

## তথ্যসূত্র

## বহিঃসংযোগ

* "Hemi Bawa 2012"। *YouTube video*। Artspeaks India। ১ নভেম্বর ২০১২। সংগ্রহের তারিখ ১৩ ফেব্রুয়ারি ২০১৬।

## আরো পড়ুন

* Pande, Alka (২০১০)। *Hemi Bawa*। Om Books। আইএসবিএন ৯৭৮৮১৭৪৩৬৭৯৩৮।
# শাঁওলি মিত্র
সংক্ষিপ্ত ইউআরএল

| শাঁওলি মিত্র |
| --- |
|  |
| জন্ম | ৫ এপ্রিল ১৯৪৮ |
| মৃত্যু | ১৬ ই জানুয়ারি ২০২২ (ইং)
২ রা মাঘ ১৪২৮ (বাং) কলকাতা পশ্চিমবঙ্গ ভারত |
| সমাধি | সিরিটি শ্মশান কলকাতা |
| জাতীয়তা | ভারতীয় |
| নাগরিকত্ব |  ব্রিটিশ ভারত (১৯৪৭ সাল পর্যন্ত)  ভারত |
| পেশা | অভিনেত্রী |
| পরিচিতির কারণ | যুক্তি তক্কো আর গপ্পো |
| উল্লেখযোগ্য কর্ম | নাথবতী অনাথাবৎ, হযবরল, ডাকঘর |
| পিতা-মাতা | * শম্ভু মিত্র (পিতা)
* তৃপ্তি মিত্র (মাতা)
 |
| পুরস্কার | সংগীত নাটক অকাদেমি পুরস্কার (২০০৩) পদ্মশ্রী (২০০৯) বঙ্গবিভূষণ(২০১২) |

**শাঁওলি মিত্র** ছিলেন একজন বাংলা থিয়েটার ও সিনেমার অভিনেত্রী। তিনি ঋত্বিক ঘটকের যুক্তি তক্কো আর গপ্পো চলচ্চিত্রে *বংগবালা* চরিত্রে অভিনয় করেছিলেন। তিনি ছিলেন শম্ভু মিত্র ও তৃপ্তি মিত্রের কন্যা এবং তার পিতামাতাও থিয়েটার ব্যক্তিত্ব ছিলেন। ২০১১ সালে তিনি রবীন্দ্র সার্ধশত জন্মবর্ষ উদ্‌যাপন সমিতির একজন চেয়ারপার্সন ছিলেন।।

## কর্মজীবন

ছোটবেলা থেকেই নাট্যচর্চা করেছেন শাঁওলি মিত্র। তার বাবা বিখ্যাত নাট্যব্যক্তিত্ব শম্ভু মিত্র এবং মা তৃপ্তি মিত্র। বাড়িতেই থিয়েটারের মহড়া চলতো। কখনও কখনও বহুরূপী'র শোয়ের সময় উইংসের পাশ থেকে নাটক দেখতেন শাঁওলী। কমলা গার্লস হাইস্কুলে তৃতীয় শ্রেণিতে পড়ার সময় বহুরূপী নাট্যদলের প্রযোজন্য 'ছেঁড়া তার' নাটকে অভিনয় করেন তিনি। তৃপ্তি মিত্রের পরিচালনায় 'কিংবদন্তি', হিমাংশু চট্টোপাধ্যায়ের পরিচালনায় বাদল সরকারের লেখা 'ত্রিংশ শতাব্দী' নাটকে মিসেস ইথার্নির চিরিত্রে কিংবা পরে শম্ভু মিত্রের পরিচালনায় রবীন্দ্রনাথের 'রাজা' নাটকে সুরঙ্গমার চরিত্রেও অভিনয় করেছেন তিনি। ছোটবেলায় অভিনয় করেছিলেন রবীন্দ্রনাথ ঠাকুরের কাহিনী অবলম্বনে তৈরি ‘ডাকঘর’ নাটকে অমলের চরিত্রে অভিনয় করে প্রশংসা পান। পরবর্তীতে বাংলা নাট্য জগতের বিশিষ্ট নাম হয়ে ওঠেন তিনি, নিজের দলও গড়েন। তার তৈরি নাট্যদলের নাম 'পঞ্চম বৈদিক'।

### চলচ্চিত্র

* *যুক্তি তক্কো আর গপ্পো*

### অভিনয়

* *বিতত বিতাংস*
* *নাথবতী অনাথবত*
* *পুতুলখেলা*
* *একটি রাজনৈতিক হত্যা*
* *হযবরল*
* *কথা অমৃতসমান*
* *লঙ্কাদহন*
* *চণ্ডালী*
* *পাগলা ঘোড়া*
* *পাখি*
* *গ্যালিলিও'র জীবন*
* *ডাকঘর*
* *যদি আর এক বার*

## পুরস্কার

* ১৯৯১ সালে 'নাথবতী অনাথবৎ' নাটকটি লেখার জন্য আনন্দ পুরস্কার পেয়েছিলেন তিনি।
* ২০০৩ সালে বাংলা থিয়েটারে অভিনয়ের জন্য সংগীত নাটক আকাদেমি পুরস্কার
* ২০১২ সালে অভিনয়ে জীবনব্যাপী অবদানের জন্য বঙ্গবিভূষণ পুরস্কার
* ২০০৯ সালে পদ্মশ্রী পুরস্কার

## জীবনাবসান

শাঁওলি মিত্র ২০২২ খ্রিস্টাব্দের ১৬ই জানুয়ারি রবিবার দুপুরে হৃদরোগে আক্রান্ত হয়ে কলকাতার বেহালার বাড়িতে ৭৪ বৎসর বয়সে প্রয়াত হন। তার শেষ ইচ্ছাপত্র অনুসারে সবার আড়ালে তার শেষকৃত্য সিরিটি মহাশ্মশানে সম্পন্ন করা হয়।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে শাঁওলি মিত্র  (ইংরেজি)
# রমেশ সিপ্পি
সংক্ষিপ্ত ইউআরএল

| রমেশ সিপ্পি |
| --- |
| ২০১২ সালে সিপ্পি |
| জন্ম | রমেশ সিপাহিমালানি  (1947-01-23) ২৩ জানুয়ারি ১৯৪৭ করাচি, সিন্ধু, ব্রিটিশ ভারত (বর্তমানে সিন্ধু, পাকিস্তান) |
| পেশা | * চলচ্চিত্র পরিচালক
* চলচ্চিত্র প্রযোজক
* অভিনেতা
 |
| প্রতিষ্ঠান | রমেশ সিপ্পি একাডেমি অব সিনেমা অ্যান্ড এন্টারটেইনমেন্ট |
| দাম্পত্য সঙ্গী | গীতা সিপ্পি (বিচ্ছেদ) কিরণ জুনেজা (বি. ১৯৯১) |
| সন্তান | ৪ |
| পিতা-মাতা | * জিপি সিপ্পি (পিতা)
 |
| সম্মাননা | পদ্মশ্রী |

**রমেশ সিপ্পি** হলেন একজন ভারতীয় চলচ্চিত্র পরিচালক, অভিনেতা এবং হিন্দি চলচ্চিত্রের প্রযোজক। তিনি বিশেষভাবে *শোলে* চলচ্চিত্র পরিচালনার জন্য পরিচিত, যেটিকে এখন পর্যন্ত নির্মিত সবচেয়ে প্রভাবশালী ভারতীয় চলচ্চিত্রগুলির মধ্যে একটি হিসেবে গণ্য করা হয়।

## পুরস্কার ও সম্মাননা

## চলচ্চিত্র

| সাল | চলচ্চিত্র | পরিচালক | প্রযোজক | টিকা |
| --- | --- | --- | --- | --- |
|  |  |  |  |  |

## তথ্যসূত্র

## বহিঃসংযোগ

* ইন্টারনেট মুভি ডেটাবেজে রমেশ সিপ্পি  (ইংরেজি)
* বলিউড হাঙ্গামায় রমেশ সিপ্পি
# পরেশ মাইতি
সংক্ষিপ্ত ইউআরএল

| পরেশ মাইতি |
| --- |
| জন্ম | ১৯৬৫ (বয়স ৬০–৬১) তমলুক, পশ্চিমবঙ্গ, ভারত |
| পরিচিতির কারণ | চিত্রশিল্প, ভাস্কর্যশিল্প, আলোকচিত্রশিল্প এবং চলচ্চিত্র নির্মাণ |
| ওয়েবসাইট | pareshmaity.in |

পরেশ মাইতি
**পরেশ মাইতি** (জন্ম ১৯৬৫) একজন ভারতীয় বাঙালি চিত্রশিল্পী।

পরেশ মাইতির বাড়ি তমলুকে, তিনি কলকাতা গর্ভমেন্ট আর্ট কলেজের ছাত্র ছিলেন। ছবি আকার পাশাপাশি তিনি স্বল্প দৈর্ঘ্যের চলচ্চিত্র নির্মাণ করেছেন। তার স্ত্রী জয়শ্রী মাইতিও একজন শিল্পী। ২০১৪ সালে ভারত সরকার তাকে সে দেশের চতুর্থ সর্বোচ্চ বেসামরিক পুরস্কার দেয় যার নাম পদ্মশ্রী।

## তথ্যসূত্র

## বহিঃসংযোগ
# মমতা চন্দ্রকর
সংক্ষিপ্ত ইউআরএল

| মমতা চন্দ্রকার পদ্মশ্রী |
| --- |
| মমতা চন্দ্রকার |
| জন্ম |  (1958-12-03) ৩ ডিসেম্বর ১৯৫৮ দুর্গ, মধ্য প্রদেশ, ভারত (বর্তমানে ছত্তিসগড়, ভারত) |
| জাতীয়তা | ভারতীয় |
| অন্যান্য নাম | মোকশাদা চন্দ্রকার |
| পেশা | সহ. পরিচালক ইল ইন্ডিয়া রেডিও রায়পুরে আকাশবাণী, প্লেব্যাক গায়িকা, ছত্তিসগড়ী লোক সঙ্গীতশিল্পী |
| কর্মজীবন | ১৯৬৮–বর্তমান |
| দাম্পত্য সঙ্গী | প্রেম চন্দ্রকার |
| সন্তান | পুরভী চন্দ্রকার |
| পিতা-মাতা | দাউ মহাসিং চন্দ্রকার (বাবা) গায়েবি চন্দ্রকার (মা) |
| আত্মীয় | ড. বি.এল.চন্দ্রকার (ভাই) প্রমিলা চন্দ্রকার (বোন) |
| সম্মাননা | * ছত্তিসগড় বিভূতি অলংঙ্করণ (২০১৮)
* পদ্মশ্রী (২০১৬)
* ডিলিট ডিগ্রি (২০১৪) ইন্দিরা কলা সঙ্গীত বিশ্ববিদ্যালয় থেকে
* ছত্তিসগড় রত্ন (২০১৩)
* দাউ দুলার সিং মান্দ্রজি অনার (২০১২)
 |

**মমতা চন্দ্রকার** (জন্ম ৩রা ডিসেম্বর ১৯৫৮) ছত্তিসগড়ের একজন পদ্মশ্রী পুরস্কার বিজয়ী লোকসংগীত শিল্পী। তাকে ছত্তিসগড়ের নাইটএ্যাঙ্গেল বলা হয়ে থাকে। মমতা চন্দ্রকার ইন্দিরা কলা সঙ্গীত বিশ্ববিদ্যালয় থেকে সঙ্গীতে স্নাতকোত্তর ডিগ্রি লাভ করেন। মমতা ১০ বছর বয়স থেকে গান গাওয়া শুরু করেন এবং ১৯৭৭ সালে আকাশবাণী কেন্দ্র রায়পুর থেকে লোকসংগীতকে পেশা হিসেবে শুরু করেন। ২০১৬ সালে তিনি তার কাজের জন্য পদ্মশ্রী পুরস্কার অর্জন করেন, এছাড়াও তিনি বেশ কয়েকটি রাজ্যভিত্তিক পুরস্কারও লাভ করেছেন। তার স্বামী প্রেম চন্দ্রকার ছলিউডের একজন চলচ্চিত্র প্রযোজক।

## প্রারম্ভিক জীবন

মমতা চন্দ্রকার ১৯৫৮ সালে দাউ মহাসিংয়ের ঘরে জন্মগ্রহণ করেন, যার নিজেরও লোকসঙ্গীত বিষয়ে গভীর জ্ঞান ছিল। সে সময় যখন বলিউড সঙ্গীত স্থানীয় লোকসঙ্গীতকে প্রভাবিত করছিলো, তখন তিনি ১৯৭৪ সালে "সোনহা-বিহান" নামে একটি প্রতিষ্ঠান চালু করেন। সোনহা-বিহানের লক্ষ্য ছিল লোকজনের হৃদয়ে ও মনে লোকসঙ্গীতকে বাচিয়ে রাখা। এই উদ্দ্যেশ্যে সোনহা-বিহান ১৯৭৪ সালের মার্চে প্রায় চল্লিশ থেকে পঞ্চাশ হাজার লোকের সামনে সঙ্গীত পরিবেশনা করে। পরবর্তীতে দাউ মহাসিং লোকসঙ্গীতের প্রচারে তার সারাজীবন উৎসর্গ করে। মমতা চন্দ্রকার সঙ্গীতের প্রাথমিক দীক্ষা তার বাবার কাছ থেকে পান। এরপর তিনি সঙ্গীত নিয়ে আরও পড়াশোনার জন্য ইন্দিরা কলা সঙ্গীত বিশ্ববিদ্যালয়ে ভর্তি হন। ১৯৮৬ সালে তিনি ছালিউডের চলচ্চিত্র প্রযোজক ও পরিচালক প্রেম চন্দ্রকারকে বিয়ে করেন। ১৯৮৮ সালে তাদের এক কন্যা সন্তান জন্ম নেয়।

## পুরস্কার

* ২০১৮ ছত্তিশগড় বিভূতি অলঙ্করণ
* ২০১৬ পদ্মশ্রী পুরস্কার
* ২০১৩ ছত্তিশগড় রত্ন
* ২০১২ দাউ দুলার সিং মান্দ্রজি সম্মাননা

## তথ্যসূত্র
# বৌয়া দেবী

| বৌয়া দেবী |
| --- |
|  |
| জন্ম | জিতোয়ারপুর, বিহার |
| শৈলী | মৈথিলী বা মধুবনী চিত্রকলা |
| পুরস্কার | পদ্মশ্রী (২০১৭), জাতীয় পুরস্কার (১৯৮৪) |

**বৌয়া দেবী** বিহারের মধুবনী জেলার জিতোয়ারপুর গ্রামের একজন মৈথিলী চিত্রশিল্পী। *মৈথিলী চিত্রকলা* এই অঞ্চলে উদ্ভূত একটি প্রাচীন লোকশিল্প যা বাড়ির অভ্যন্তরে দেয়ালে আঁকা জটিল জ্যামিতিক এবং রৈখিক নিদর্শনগুলোর একটি ধারা হিসাবে স্বীকৃত। পরে এটি হস্তনির্মিত কাগজ এবং ক্যানভাসে স্থানান্তর করা হয়েছিল। চিত্ৰকলাটি হাতের আঙুল, কাঠি, ব্ৰাশ, নিব-কলম, দিয়াশলাই কাঠি ইত্যাদি ব্যবহার করে তৈরি করা হয়। বৌয়া দেবী ১৯৮৪ সালে জাতীয় পুরস্কার অর্জন করেছিলেন এবং ২০১৭ সালে ভারত সরকার তাঁকে দেশের চতুৰ্থ সৰ্বোচ্চ বেসামরিক সম্মাননা পদ্মশ্রী প্ৰদান করেছিল।

## জীবনী

বৌয়া দেবী প্রায় ৬০ বছর ধরে মৈথিলী চিত্ৰকলা অনুশীলন করে আসছেন। তিনি ১২ বছর বয়সে বিবাহবন্ধনে আবদ্ধ হয়েছিলেন এবং নিজের শাশুড়ির কাছ থেকে চিত্ৰকলার জন্য উৎসাহ পেয়েছিলেন। ১৯৬৬ সালে, বস্ত্র মন্ত্রণালয়ের উপদেষ্টা সংস্থা অল ইন্ডিয়া হ্যান্ডিক্রাফ্টস বোর্ডের তৎকালীন পরিচালক পুপুল জয়াকর মুম্বইয়ের শিল্পী ভাস্কর কুলকাৰ্ণীকে মধুবনী জেলায় শিল্প ও শিল্পী খোঁজার জন্য পাঠিয়েছিলেন। কিশোরী বৌয়া দেবীর সঙ্গে যখন কুলকাৰ্ণীর সাক্ষাত হয়েছিল, তখন তিনি সেই শিল্পীদের মধ্যে সবচেয়ে কনিষ্ঠ ছিলেন যাঁরা মৈথিলী চিত্ৰশিল্পকে প্রাচীরের ম্যুরাল শিল্প থেকে আনুষ্ঠানিকভাবে ক্যানভাসে তুলে এনেছিলেন। ভাস্কর কুলকাৰ্ণী তাঁদের কাজগুলো যাদুঘরে নিয়ে যান এবং পরে বৌয়া দেবীকে জাতীয় কারুশিল্প যাদুঘরে আসতে উৎসাহিত করেছিলেন। তিনি কুলকাৰ্ণীর হয়ে প্রথম বছর কাজ করেছিলেন এবং তখন প্রতি চিত্রকর্মের জন্য তাঁকে ১.৫০ টাকা দেওয়া হয়েছিল। তারপর তাঁর কাজগুলো স্পেন, ফ্রান্স এবং জাপানের বিভিন্ন চিত্রশালা এবং যাদুঘরে ঘুরেছে। ২০১৫ সালে ভারতের প্রধানমন্ত্রী নরেন্দ্র মোদী হেনোভারের মেয়র স্টিফেন স্কশ্টককে ভারত সফরের সময় তাঁর একটি চিত্রকর্ম উপহার দিয়েছিলেন।

## শৈলী

বিগত পাঁচ দশক ধরে মধুবনী শিল্পের সর্বাধিক পরিচিতি ঘটেছে এবং বৌয়া দেবীর রচনা সমালোচকদের প্রশংসা অর্জন করেছে। ১৯৮৯ সালে সঁত্র্‌ জর্জ পম্পিদুতে *ম্যাগজিয়েন্স দে লা তেরে*তে নিজস্ব শিল্প প্ৰদৰ্শন করা একমাত্র ভারতীয় মহিলা চিত্ৰশিল্পী ছিলেন তিনি। তাঁর চিত্রকর্মের মধ্যে রয়েছে ছোট আকারের কাগজ থেকে শুরু করে ২০ ফুট উঁচু মুরাল পর্যন্ত। সীতার গল্পের বিবরণে জোর দেওয়া তাঁর চিত্রকর্মগুলো শ্রীকৃষ্ণ এবং রাম ও সীতার পৌরাণিক কাহিনীগুলো বর্ণনা করে। বৌয়া দেবী তাঁর চিত্রগুলোর জন্য হস্তনির্মিত কাগজ এবং প্রাকৃতিক রঙ ব্যবহার করেন। প্রধানত তিনি তাঁর প্যালেটে কালো, হলুদ, লাল এবং সাদা রঙ ব্যবহার করে।

## পুরস্কার

* পদ্মশ্রী, ২০১৭
* জাতীয় পুরস্কার, ১৯৮৪

## তথ্যসূত্র